Aloys von Euw      *****     I ghöre Schritt    I ghöre Schritt, i ghöre Schritt,  du chasch mer säge, was de witt.    Stockfeischter ischs voruss ums Hus,  chumm, lueg emol zum Fänschter uus.    I ghören öppis duss im Gang,  es macht mer schon es bitzli bang.    Der Chlaus isch hüt vom Wald här cho,  er goht de liebe Chinde noh.    Jetz aber bin i müüslistill  und schwätze sicher nümme vil.    I ghöre Schritt, i ghöre Schritt,  bringt mir der Chlaus ou öppis mit?    Aloys von Euw      *****     De Samichlaus chond bald    Tief verschneyt sind Fäld ond Wald,  de Samichlaus dä chond scho bald.  Es schneyelet ganz lys ond fyn.  Jetz gsehn ech det e Liechterschyn.    De Chlaus chond met em roote Gwand,  är treid de Goldstaab i de Hand,  ond sEsali tramped hendedry.  Chond är ächt au bi mer verby?    Jetz chlopfeds a de Tööre scho,   ech ha so planged ond be froh.   De Samichlaus bringt dLiebi mit,  denn dWiehnachtszyt esch nömme wyt!    Katharina Vögtli-Kern      *****     Bim Samichlaus  Es ruusched i de Tanne,  es nachted früeh im Wald.  Oms Samichlaushüüsli  pfyfft dByse ysig chalt.    De Samichlaus hed zdänke,  är tued e länge Schnuuf.  Jetzt luegt är im Kaländer  ond setzt sie Bröllen uf.    Är grochsed, ronzled dStirne:  Jetz han ech aber Zyt!  Vo morn a esch Dezämber,  mi Tag esch nömme wyt.    Es lüüchted doss am Himmel,  e Stärn fod zglänzen a.  Är wott em Chlaus cho zönde,  dä muess jetz heiter ha.      *****     Sankt-Nikolaus-Legende  Du, heilige Sankt Nikolaus,  bisch vor viele Johre  fern im wiite Morgeland  als riche Bueb gebore.    Vom Morge früeh bis Zabig  hesch a die Arme dänkt,  sie mit Gold und Silber,  mit Spys und Trank beschänkt.    Din Richtum, Hab und Guet  hesch arme Lüüt verteilt  und so vieli Hungerndi  vo erem Liide gheilt.    All Johr a dim Geburtstag  händ  dChind diheime gwacht,  gwartet uf de Nikolaus  in purpurroter Pracht.    De goldig Hirtestab zur Hand,  so bisch du losmarschiert,  dies treue, chliine Eseli  mit diner Linke gfüehrt.    Alli liebe Chinde  bisch du gern go bsueche,  um ne Nüss und Äpfel zgäh  und süesse Honigchueche.    Danke dir, Sankt Nikolaus,  für dis Güetigsi,  für dies verständnisvolle Härz,  für dMensche, gross und chlii.    Lisbeth  Gsell-Isler      *****     Am Waldrand stoht es Hüüsli  Am Waldrand stoht es Hüüsli,  versteckt und ganz elei,  ame verträumte Plätzli,  wer isch ächt do dehei?    En Maa mit wiissem, langem Bart  stoht im verschneite Garte,  es gseht fascht us, als ob er würd  det uss uf öpper warte.    Scho raschlets zwüsche Büsch und Äscht,  wer chönti das wohl si?  DTierli sinds  vom Tannewald,  sie chömid gschwind verbi.    Willkomme i mim chliine Riich!  rüeft de alti Maa.  DFuettergschirli hani gfüllt,  es söll für jedes ha.    SJüngschte vo de Hasechind  nimmt er uf sine Arm,  es loht sis Fell lo strichle  und fühlt sich wohl und warm.    Do chund es Rehli zhumple,  sisch gstolperet bim Stei,  und zeiget ächli truurig  dSchürfwunde a sim Bei.    Es Füchsli hed sich au verletzt  und jömmerlet ganz grüüsli,  doch allne wird do ghulfe  i dem vertraute Hüüsli.    Lisbeth Gsell-Isler